ས་ཀྱི་སྒྲ་དབྱངས་དང་
བཅས་པ་ཞིག་ལྷའི་བུ་དང་བུ་མོ་ཡིན་ཟེར་བའི་ཆ་ལུགས་(༧བ)ཕུན་སུམ་ཚོགས་པ་དུ་
ས་
གསེར་སྐུ་དེ་ཇེ་ཆུང་ཇེ་ཆུང་ལ་
སོང་། སྤྱི་གཙུག་གི་ཐད་ཙམ་དུ་སླེབས་པའི་ཚེ་མཐོ་གང་ཙམ་ཤིན་ཏུ་མཛེས་པར་
གྱུར་ནས་ལུས་ལ་ཐིམ་གསུང་བ་དང་ཡབ་ཀྱི་མནལ་ལམ་དུ་ལྕང་ལོ་ཅན་ནས་ཕྱག་
ན་རྡོ་རྗེས་འཕངས་སམ་སྙམ་པའི་གསེར་གྱི་རྡོ་རྗེ་འབར་བ་ཞིག་ཡུམ་ལ་ཐིམ་པ་རྨིས་
པས་བུ་སྟོབས་ལྡན་ཞིག་སྐྱེ་བ་ཡིན་ནམ་ཞེས་གླེངས། ཞེས་སོགས་བྱུང་བ་ལྟར་ངེས་
པའི་དོན་དུ་འཕགས་པ་རིགས་གསུམ་གྱི་མགོན་པོ་དང་དབྱེར་མ་མཆིས་པར་གོར་
མ་ཆག་པས་བླ་མ་རིགས་གསུམ་མགོན་པོར་བསྒྲུབ་པ་ལ་སྤྱི་དང་བྱེ་བྲག་གཉིས་ལས།
དང་པོ་སྤྱིར་བསྒྲུབ་པ་ནི། སྐྱབས་སེམས་ཚད་མེད་བཞི་སྔོན་དུ་འགྲོ་བས། སྭ་བྷཝས་
འཁོར་འདས་ཀྱི་ཆོས་རྣམས་སྟོང་པ་ཉིད་དུ་བསམ། སྟོང་པའི་ངང་ལས་རང་གི་སྤྱི་
བོར་སེང་ཁྲི་པདྨ་ཉི་ཟླའི་སྟེང་དུ་དྷཱིཿལས་རལ་གྲིའི་ཡུ་བ་དྷཱིཿས་མཚན་པ་ལས་འོད་
འཕྲོས། དོན་གཉིས་བྱས་ཚུར་འདུས་ཡོངས་སུ་གྱུར་པ་ལས་རྩ་བའི་བླ་མ་རྣམ་པ་
རྒྱལ་བ་བཙོང་ཁ་པ་ཆེན་པོ་རབ་བྱུང་གི་ཆ་ལུགས་ཅན་ཞི་ཞིང་འཛུམ་པའི་ཞལ་ཁྱིམ་
དཀར་ལ་དམར་བའི་མདངས་ཆགས་པ། ཕྱག་གཉིས་ཆོས་འཁོར་གྱི་ཕྱག་རྒྱ་མཛད་
པའི་མཐེབ་སྲིན་གྱིས་ཨུཏྤ་ལའི་ཡུ་བ་ནས་འཛིན་པའི་འདབ་མའི་དཔུང་པའི་ཐད་
དུ་རྒྱས་པས་ཤེས་རབ་ཀྱི་རལ་གྲི་དང་ཤེར་ཕྱིན་གྱི་གླེགས་བམ་བཏེག་པ། པཎ་ཞྭ་
སྤྱི་བོའི་རྩ་འཁོར་གྱི་དབུས་(༨ན)སུ་པད་ཟླའི་གདན་ལ་འཇམ་དབྱངས་དམར་སེར་
གསེར་གྱི་མདོག་ཅན་གསོལ་བ། ཞབས་རྡོ་རྗེ་སྐྱིལ་མོ་ཀྲུང་གིས་བཞུགས་པ། དེའི་
གཡས་རལ་གྲི་འཕྱར་ཞིང་གཡོན་ཨུཏྤ་ལའི་ཡུ་བ་ནས་བཟུང་བའི་འདབ་སྟེང་ན་
སྟོང་ཕྲག་བརྒྱ་པའི་གླེགས་བམ་གྱིས་མཚན་པ། རལ་བའི་ཟུར་ཕུད་ལྔ་དང་ལྡན་པ།
411

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
མགྲིན་པའི་རྩ་འཁོར་གྱི་དབུས་སུ་པད་ཟླའི་གདན་ལ་སྤྱན་རས་གཟིགས་དཀར་པོ་
རྩ་ཕྱག་གཉིས་ཐལ་མོ་སྦྱར་ཞིང་འོག་མ་གཉིས་ཀྱི་ཤེལ་ཕྲེང་དང་པདྨ་འཛིན་པ། རལ་
པའི་ཐོར་ཚུགས་དང་ནུ་མ་གཡོན་པར་ཁྲི་གཉན་ས་ལེའི་པགས་པ་བཀབ།
ཀའང་རིན་པོ་ཆེའི་རྒྱན་དང་དར་གྱི་ན་བཟའ་གསོལ་བ། ཞབས་རྡོ་རྗེ་སྐྱིལ་མོ་ཀྲུང་
གཉིས་
གིས་བཞུགས་པ། ཐུགས་ཁའི་རྩ་འཁོར་གྱི་དབུས་སུ་པད་ཉིའི་གདན་ལ་ཕྱག་ན་རྡོ་
རྗེ་མཐིང་ནག་གཡས་གསེར་གྱི་རྡོ་རྗེ་དང་གཡོན་སྡིག་མཛུབ་མཛད་པ། དབུ་སྐྲ་
དང་སྨ་ར་སྨིན་མ་དམར་སེར་འབར་བ། རིན་པོ་ཆེ་དང་སྦྲུལ་གྱིས་སྤྲས་པ། དར་
གྱི་སྟོད་གཡོགས་དང་སྟག་ཤམ་གསོལ་བ། ཞབས་གཡོན་བརྐྱང་གི་ཡེ་ཤེས་ཀྱི་མེ་
འབར་བའི་དབུས་ན་བཞུགས་པ་དེའི་དཔྲལ་བར་ཨོཾ། མགྲིན་པར་ཨཱཿཐུགས་ཀར་
ཧཱུཾ། ཐུགས་ཀའི་ས་བོན་ལས་འོད་ཟེར་འཕྲོས་པས་རྩ་རྒྱུད་ཀྱི་བླ་མ། ཡི་དམ། སངས་
རྒྱས། བྱང་སེམས་ཉན་རང་། དཔའ་བོ་མཁའ་འགྲོ། ཆོས་སྐྱོང་བསྲུངས་མ་སོགས་
སྐྱབས་གནས་ཐམས་ཅད་བཛྲ་ས་མཱ་ཛཿས་སྤྱན་དྲངས། ཛཿཧཱུཾ་བཾ་ཧོཿས་གཉིས་སུ་
མེད་པར་ཐིམ་པར་བསམ། རྒྱས་པར་སྤྲོ་ན་ཆུ་གཉིས་ཉེར་སྤྱོད། འདོད་ཡོན་ལྔ་
སོགས་བླ་མ་མཆོད་པ་རྣམས་ལས་འབྱུང་བ་ལྟར་བྱས་ཀྱང་རུང་ཞིང་རྒྱུན་གྱི་(༨བ)རྣལ་
འབྱོར་ལ་བཟང་པོ་སྤྱོད་པ་ལས་བྱུང་པའི་ཡན་ལག་བདུན་པ་བྱ། གསོལ་གདབ་ནི།
བླ་མ་རྣམས་ཀྱིས་མཛད་པའི་བསྟོད་ཚོགས་ཀྱི་རིགས་བྱས་ཀྱང་འགལ་བ་མེད་ཅིང་
སྙིང་པོའི་ཉམས་ལེན་དམིགས་བརྩེ་མར་ཆིག་དྲིལ་དུ་བྱེད། དེ་ཉིད་ལེགས་སྦྱར་གྱི་
སྐད་དུ་བྱ་བར་འདོད་ན། ཀ་རཎྜབུ་ཧཱ་བྷཱུ་མ་ནཱ་ལམྦྷ་དཱ་ཡ་སྱ་མཧྰ་ནི་དྷེ་ཛྙ་ནྡྲ་ལ་བྷི་
བི་མ་ལྱ། པ་ཊོ་དྷོ་ཊ་ཨཱ་ལངྐ་རེ་རྨེནྡྲ་མུ་ཁྱ་པ་ལརྦྷ སུ་དྷཱི་ཀཱིརྟི་ཨདྡྷེ་ཥ་ཎཱ་གྷོ། ཞེས་
ལག་འགྲོ་ལྷང་བའི་སྡེབ་སྦྱོར་གྱི་ལམ་ནས་དྲངས་ཏེ་བྱས་ཀྱང་རུང་། སླར་ཡང་། སྐྱབས་
གནས་ཀུན་འདུས་ཆོས་ཀྱི་རྒྱལ་པོ་བཙོང་ཁ་པ་ལ་གསོལ་བ་འདེབས་སོ། །བདག་གི་
ལུས་ངག་ཡིད་གསུམ་བྱིན་གྱིས་རློབས་ཤིག །བཅོས་མ་མ་ཡིན་པའི་ངེས་འབྱུང་གི་
བསམ་པས་རྒྱུད་བསྐུལ་ནས་བྱམས་སྙིང་རྗེ་བྱང་ཆུབ་ཀྱི་སེམས་དང་ཟབ་མོ་དབུ་
412

དམིགས་བརྩེ་མའི་ཊཱིཀ་ཉམས་ལེན་དང་འབྲེལ་བ་ཚིག་དོན་རབ་གསལ། ༼༡༢༽
མའི་ལྟ་བ་དང་ལམ་རིམ་པ་གཉིས་ཀྱི་རྣལ་འབྱོར་ཟབ་མོ་ཉམས་སུ་ལེན་ནུས་པར་
བྱིན་གྱིས་རློབས་ཤིག །དེ་ལྟར་ཉམས་སུ་བླངས་པའི་ཆོས་ལམ་དུ་སོང་སྟེ་མཁའ་
མཉམ་སེམས་ཅན་ཀུན་གྱི་དོན་དུ་སངས་རྒྱས་ཀྱི་གོ་འཕང་ཐོབ་པར་བྱིན་གྱིས་རློབས་
ཤིག །མདོར་ན་ཚེ་རབས་ཐམས་ཅད་དུ་རྗེ་བཙུན་བཙོང་ཁ་པ་ཆེན་པོས་རྗེས་སུ་
བཟུང་ནས་རང་གཞན་གྱི་དོན་རྒྱ་ཆེན་པོ་བསྒྲུབ་ནུས་པར་བྱིན་གྱིས་བརླབ་ཏུ་གསོལ།
ཞེས་གསོལ་བ་བཏབ་ནས། བླ་མའི་སྤྱི་བོའི་འཇམ་དཔལ་དབྱངས་ཀྱི་ཐུགས་ཀ་ནས་
འོད་ཟེར་དཀར་པོ་འཕྲོས་རང་གི་དཔྲལ་བར་ཐིམ། ལུས་ཀྱི་སྒྲིབ་པ་དག །བུམ་པའི་
དབང་བྱིན་རླབས་ཀྱི་ཚུལ་དུ་ཐོབ། དེ་བཞིན་དུ་མགྲིན་པའི་སྤྱན་རས་གཟིགས་ཀྱི་
ཐུགས་ཀ་ནས་འོད་ཟེར་དམར་པོ་(༩ན)རང་གི་མགྲིན་པ། ངག་སྒྲིབ། གསང་བའི་
དབང་སྙིང་གའི་ཕྱག་ན་རྡོ་རྗེའི་ཐུགས་ཀ་ནས་འོད་ཟེར་སྔོན་པོ། ཡིད་སྒྲིབ། ཤེས་
རབ་ཡེ་ཤེས་ཀྱི་དབང་། སླར་གནས་གསུམ་ལས་འོད་ཟེར་དཀར་དམར་མཐིང་
གསུམ། རང་གི་གནས་གསུམ། ལུས་ངག་ཡིད་གསུམ་གྱི་སྒྲིབ། དབང་བཞི་པ་སོགས་
རིགས་འགྲེ་སྦྱོར། དེ་ནས། དཔལ་ལྡན་རྩ་བའི་བླ་མ་རིན་པོ་ཆེ་ཞེས་སོགས་ཀྱིས་
གསོལ་བ་གདབ་པས། བླ་མའི་སྐུ་དེ་མཐེབ་སོར་གྱི་ཚད་ཙམ་དུ་གྱུར་པ་རང་གི་རྩ་
དབུ་མའི་ལམ་བརྒྱུད་དེ་སྙིང་པདྨ་འདབ་བརྒྱད་ཀྱི་དབུས་སུ་བྱོན། སྙིང་ཁའི་པདྨ་
ཁ་ཟུམ། མཐའ་བསྐོར་དུ་ཨོཾ་ཨ་ར་པ་ཙ་ན་དྷཱིཿ སུ་མ་ཏི་ཀཱིརྟི་ཤྲཱི་བྷ་དྲ་ཨ་དྷིཥྛཱ་ན་ཨ་
དྷི་ཥྛི་ཏེ་ཀུརྦནྟུ་ཞེས་པའི་སྔགས་ཀྱི་འཕྲེང་བས་དམ་དུ་བཅིངས་ཏེ་བྱང་ཆུབ་མ་ཐོབ་
ཀྱི་བར་དུ་མི་འབྲལ་བར་བསམ་མོ། །ཚུལ་འདི་ཐོན་པ་ཡོན་ཏན་རྒྱ་མཚོའི་ཐུགས་
དམ་གྱི་ཉིང་ཁུ་ཡིན་ཞེས་མཁས་དབང་སྟག་ལུང་གྲགས་པའི་གསུང་རྒྱུན་འཇམ་
དབྱངས་དཀོན་མཆོག་ཆོས་འཕེལ་གྱི་ཞལ་ལུང་ལྟར་བཀོད་ལ། ཞལ་སྔ་ནས་བདེ་
བ་ཅན་པ་སོགས་ཀྱི་གསུང་རྒྱུན་གྲགས་ཆེ་བར་སྤྱི་བོར་རྗེ་བཙུན་བཙོང་ཁ་པ་ཆེན་
པོ་བསྒོམ་པ་འདྲ་བ་ལ་དེའི་དབུ་གཙུག་ཏུ་པདྨ་དང་ཟླ་བའི་གདན་ལ་རྒྱལ་བ་ཤཱཀྱ་
ཐུབ་པ་སྐུ་མདོག་གསེར་བཙོ་མ་ལྟ་བུ། མཚན་བཟང་པོ་དང་དཔེ་བྱད་ཀྱིས་སྤྲས་
413

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
ཤིང་རབ་ཏུ་བྱུང་བའི་ཆ་ལུགས་ཅན། ས་གནོན་མཉམ་བཞག་གི་ཕྱག་རྒྱ་དང་རྡོ་རྗེ་
སྐྱིལ་མོ་ཀྲུང་གིས་བཞུགས་པ། རྗེ་བླ་མའི་དཔུང་པ་གཡས་སུ་སྤྱན་རས་གཟིགས།
གཡོན་དུ་ཕྱག་ན་རྡོ་རྗེ། (༩བ)ཐུགས་ཀར་འཇམ་པའི་དབྱངས་རྣམས་བཤད་མ་ཐག་
པའི་མངོན་རྟོགས་ལྟར་གསལ་གདབ། སྤྱན་འདྲེན་མན་གྱི་ཉམས་ལེན་གོང་བཞིན་
ལ་བླ་མ་སྙིང་གར་བྱོན་པ་རང་སེམས་དང་ངོ་བོ་དབྱེར་མེད་པར་མཉམ་པར་འཇོག་
པ་ལས་སྙིང་གའི་པདྨ་ཁ་ཟུམ་པ་སོགས་མི་མཛད་པའི་རྒྱུན་སྣང་བ་ལྟར་བྱས་ཀྱང་
རུང་ཞིང་གཉིས་ཀ་ལ་བསྔོ་བ་སྨོན་ལམ་བྱའོ། །གཉིས་པ་བྱེ་བྲག་ཏུ་བསྒྲུབ་པ་ལ་
གསུམ་ལས། དང་པོ་སྤྱན་རས་གཟིགས་དང་དབྱེར་མེད་དུ་བསྒྲུབ་པ་ནི། ཚད་མེད་
བཞི་ཡན་སང་ནས། སྭབྷཱ་ཝས་སྦྱངས། སྟོང་པའི་ངང་ལས་སེང་ཁྲི་པདྨ་ཉི་ཟླའི་
སྟེང་དུ་ཧྲཱིཿ ལས་པདྨ་ཧྲཱིཿ ས་མཚན་པ་ལས་འོད་འཕྲོས། དོན་གཉིས་བྱས། ཚུར་འདུས་
ཡོངས་སུ་གྱུར་པ་ལས་རང་ཉིད་རྒྱལ་བ་བཙོང་ཁ་པ་ཆེན་པོ་ཞེས་པ་ནས་སྐྱིལ་མོ་
ཀྲུང་གིས་བཞུགས་པའི་བར་གོང་ལྟར་དང༌། དེའི་ཐུགས་ཀར་པད་ཟླའི་གདན་ལ་
སྤྱན་རས་གཟིགས་ཞེས་པ་ནས་སྐྱིལ་མོ་ཀྲུང་གིས་བཞུགས་པའི་བར་དཀྱུས་བཞིན་
ལ། གཉིས་ཀའང་ཞེས་པའི་ཚིག་ཕྲད་དོར། གནས་གསུམ་བསླབ་པ་ནས་ཡན་ལག་
བདུན་པའི་བར་བྱ། དེ་ནས་རང་གི་སྙིང་གའི་ཡེ་ཤེས་སེམས་དཔའ་སྤྱན་རས་
གཟིགས་ཀྱི་ཐུགས་ཀར་ཟླ་གདན་ལ་ཏིང་ངེ་འཛིན་སེམས་དཔའ་ཧྲཱིཿ ཡིག་དཀར་པོའི་
མཐར་ཡི་གེ་དྲུག་པ་དང་དམིགས་བརྩེ་མས་ཕྱི་ནང་དུ་བསྐོར་བར་གསལ་གདབ།
དེ་ལས་འོད་ཟེར་འཕྲོས། འཕགས་པ་མཆོད། སེམས་ཅན་གྱི་དོན་བྱས། ཁྱད་པར་
དུ་ཡང་རིགས་དྲུག་སོ་སོའི་གནས་སུ་འཕྲོས་ཏེ་འགྲོ་བ་དེ་དག་གི་ལས་ཉོན་རྣམས་
(༡༠ན)སྦྱངས་ནས་བླ་མ་དང་ཐུགས་རྗེ་ཆེན་པོར་དབྱེར་མེད་ཀྱི་གོ་འཕང་ལ་བཀོད་
པར་བསམས་པ་སོགས་ཀྱི་དམིགས་རིམས་དང་བཅས་དམིགས་བརྩེ་མ་ཅི་ནུས་སུ་
བཟླ་ཞིང་ཡི་གེ་དྲུག་པའང་འདོན་མ་ཎི་དུང་ཕྱུར་བྱེ་བ་སོགས་གང་འདོད་ན་ཡང་
ཉམས་ལེན་འདི་དང་འབྲེལ་བ་བྱེད་དོ། །མཇུག་ཏུ་བླ་མ་དང་རང་སེམས་དབྱེར་
414

དམིགས་བརྩེ་མའི་ཊཱིཀ་ཉམས་ལེན་དང་འབྲེལ་བ་ཚིག་དོན་རབ་གསལ། ༼༡༢༽
མི་ཕྱེད་པ་སྤྲོས་པའི་མཐའ་ཐམས་ཅད་དང་བྲལ་བའི་སྟོང་པ་ཉིད་ཀྱི་གནས་ལུགས་
ལ་མཉམ་པར་འཇོག །དེ་ལས་ལངས་ཏེ་དགེ་བ་བསྔོ་ཞིང་སྨོན་ལམ་གདབ་བོ། །
གཉིས་པ་འཇམ་དབྱངས་དང་དབྱེར་མེད་དུ་བསྒྲུབ་པ་ནི། ས་བོན་དང་ལྷའི་མངོན་
རྟོགས་སོགས་བརྗེ་བ་མ་གཏོགས་དངོས་གཞི་གོང་ལྟར་ལ་བཟླས་པའི་དུས་དོན་
གཉིས་བྱས་རྗེས་ཁྱད་པར་དུ་ཡང་འོད་ཟེར་རིགས་དྲུག་གི་སེམས་ཅན་ཐམས་ཅད་
ལ་ཕོག་པས་མ་རིག་པའི་མུན་པ་མ་ལུས་པ་གསལ། ཤེས་རབ་ཀྱི་སྣང་བ་ལ་བཀོད།
ཕྱོགས་བཅུའི་རྒྱལ་བ་སྲས་བཅས་ཀྱི་མཁྱེན་པ་དང་གྲུབ་ཐོབ་ཀུ་སཱ་ལི་རྣམས་ཀྱི་སྒོམ་
བྱུང་གི་ཤེས་རབ། མཁས་པ་པཎྜི་ཏའི་ཚོགས་ཀྱི་ཐོས་བྱུང་གི་ཤེས་རབ་རྣམས་བསྡུས་
ཏེ་རང་ཉིད་ལ་ཐིམ་པའི་དམིགས་པ་དང་བཅས་དམིགས་བརྩེ་མ་དང་ཨོཾ་ཨ་ར་པ་
ཙ་ན་དྷཱིཿ ཞེས་འདྲེན་པ་ཁྱད་པར་རོ། །གསུམ་པ་ཕྱག་ན་རྡོ་རྗེ་དང་དབྱེར་མེད་དུ་
བསྒྲུབ་པ་ནི། དངོས་གཞི་ས་བོན་དང་ལྷ་བསྒྱུར་ལུགས་གོང་ལྟར་ལ་དོན་གཉིས་
བྱས་རྗེས་འོད་ཟེར་མེ་ལྕེ་ལྟ་བུ་དཔག་ཏུ་མེད་པ་འཕྲོས། འཇིག་རྟེན་གྱི་ཁམས་རྣམས་
སུ་ཁྱབ། འགྲོ་བ་ཀུན་གྱི་གནོད་འཚེ་དང་འཇིགས་སྐྲགས་ཐམས་ཅད་སྦྱངས། ཁྱད་
པར་དུ་ཡང་(༡༠བ)རང་ལ་གནོད་པར་བྱེད་པའི་གདོན་བགེགས་འབྱུང་པོའི་ཚོགས་
རྩྭ་སྦུར་མེས་བསྲེགས་པ་ལྟར་གྱུར་པར་བསམས་ནས་དམིགས་བརྩེ་མ་དང་ཨོྃ་བཛྲ་
པཱ་ཎི་ཧཱུཾ་ཞེས་བཟླའོ། །རིས་མེད་པའི་སེམས་ཅན་ལ་ཐུགས་རྗེ་འཇུག་པ་གདོན་མི་
ཟ་ནའང་ལྷག་པར་རྒྱ་ཧོར་གྱི་ཡུལ་ཁམས་སུ་བྱིན་རླབས་ཀྱི་ཚན་ཁ་ཆེ་བ་ཁོ་བོས་
གོང་དུ་བགྲོད་སྐབས་ཀྱང་ཉམས་སུ་མྱོང་བས་ཕྱོགས་དེར་འདི་ཉིད་ལ་གཙོ་བོར་
འབད་ན་མི་མཐུན་པའི་ཕྱོགས་ཐམས་ཅད་ཞི་ཞིང་མཐུན་རྐྱེན་ལེགས་ཚོགས་མཐའ་
དག་ལྷུན་གྱིས་གྲུབ་པར་རིག་པར་བྱའོ། །རྒྱལ་ཀུན་ཡབ་ཏུ་གྱུར་ཀྱང་གཞོན་ནུའི་
ཚུལ། །འཛིན་མཛད་ཟུར་ཕུད་ལྔ་པ་གངས་ཅན་འདིར། །བསམས་བཞིན་བཤེས་
གཉེན་རྣམ་རོལ་བཙོང་ཁ་པ། །རིགས་གསུམ་ངོ་བོར་གསོལ་འདེབས་ལེགས་པའི་
ལམ། །ཐེ་ཚོམ་མེད་པར་སྙིང་ནས་དད་པ་ཡིས། །ཐུགས་རྗེ་བསྐུལ་ན་མཆོག་མཐུན་
415

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ན༽
དངོས་གྲུབ་ནོར། །འདྲེན་པའི་ཤིང་རྟ་འདི་ལས་ཆེས་ལྷག་པ། །ཀུན་མཁྱེན་ཚད་
མའི་སྲང་ལ་གཞལ་དུ་མེད། །པདྨའི་རྩ་བ་ལྟ་བུར་རབ་དཀར་བར། །བསོད་ནམས་
མཐུ་ཡིས་ཡང་སྲིད་ཐམས་ཅད་དུ། །མཉམ་མེད་དགའ་ལྡན་བསྟན་ལ་ཉེར་བཞུགས་
ནས། །འདྲེན་པ་ཁྱོད་ཀྱིས་རྟག་ཏུ་རྗེས་འཛིན་ཤོག །དུས་གསུམ་རྒྱལ་བ་ཐམས་ཅད་
ཀྱི་ངོ་བོ་ཁམས་གསུམ་ཆོས་ཀྱི་རྒྱལ་པོ་ཤར་བཙོང་ཁ་པ་བློ་བཟང་གྲགས་པའི་དཔལ་
གྱི་གསོལ་འདེབས་དམིགས་བརྩེ་མའི་ཊཱིཀྐ་ཉམས་ལེན་དང་འབྲེལ་པ་ཚིག་དོན་རབ་
གསལ་ཞེས་བྱ་བ་འདི་ནི་གནམ་གྱི་ལྷ་འཇམ་དབྱངས་གོང་མའི་གསེར་ཡིག་པ་བསམ་
བློ་ཨེ་ཏེ་ན་རབ་(༡༡ན)འབྱམས་ཆོས་རྗེས་དོན་གཉེར་ཆེན་པོས་བསྐུལ་བ་ལ་བརྟེན་
ནས་སྡོམ་བརྩོན་སྡེ་སྣོད་གསུམ་པ་ངག་དབང་བློ་བཟང་རྒྱ་མཚོ་འཇིགས་མེད་གོ་ཆ་
ཐུབ་བསྟན་ལང་ཚོའི་སྡེས་རང་བྱུང་འཕགས་པའི་གཙུག་ལག་ཁང་དུ་སྦྱར་བའི་ཡེ་
གེ་པ་ནི་དགེ་སློང་འཇམ་དབྱངས་གྲགས་པའོ། །
འདི་ལྟ་བསྐྲུན་པའི་དགེ་ཚོགས་རྒྱ་མཚོའི་མཐུས། །ཡོན་སྦྱོར་བྲིས་རྐོས་ཞུས་དག་
དང་བཅས་པའི། །ཐོག་དྲངས་མཁའ་ཁྱབ་རིགས་དྲུག་ལུས་ཅན་རྣམས། །གནས་
སྐབས་བསམ་པའི་དོན་ཀུན་འགྲུབ་པ་དང༌། །ཚུལ་ཁྲིམས་གསེར་གྱི་ཐེམ་སྐས་རྣམ་
གསུམ་ལ། །འཛེགས་ནས་བདེ་ཆེན་ཆོས་དབྱིངས་ཕོ་བྲང་དུ། །བགྲོད་ཅིང་བདུད་
བཞིའི་གཡུལ་ལས་རྣམ་རྒྱལ་ཏེ། །མཐར་ཐུག་སྐུ་གསུམ་གོ་འཕང་མྱུར་ཐོབ་ཤོག །ཅེས་པ་
འདི་ནི་མདོ་སྔགས་བསྟན་པའི་མངའ་བདག་རྡོ་རྗེ་འཆང་ངག་དབང་བྱམས་པས་བཀའ་
སྩལ་བ་བཞིན། ཆོས་སྦྱིན་རྒྱ་ཆེར་སྤེལ་ཕྱིར་ཆོས་གྲྭ་ཆེན་པོ་དགའ་ལྡན་ཕུན་ཚོགས་
གླིང་དུ་ལྷག་བསམ་རྣམ་དག་གི་སྒོ་ནས་དགེ་སློང་བློ་གྲོས་གྲགས་པ། རབ་འབྱམས་
པ་ངག་དབང་རབ་རྒྱས། རབ་འབྱམས་པ་བཟོད་པ་ཕུན་ཚོགས། རབ་འབྱམས་པ་
ལེགས་བཤད་བསྟན་འཛིན། རབ་འབྱམས་བློ་བཟང་ཚེ་བརྟན། དཀའུ་སངས་རྒྱས་
བསྟན་འཛིན། ཆོས་རྗེ་ངག་དབང་དར་རྒྱས། བསྐོས་མཁན་གཙང་བསྟན་འཛིན་
རྣམས་ཀྱིས་པར་དུ་བསྒྲུབས་པས་དགེ་ལེགས་སུ་གྱུར་ཅིག །སརྦ་མངྒ་ལཾ།། །།
416

ཀཱིཀྐཔླa --ཥིཥིAkl
པ